Rigmor Andresen

Rigmor Andresen (født 3. juni 1922, død 8. september 2020) var en av initiativtakerne til Norway Cup og ble i 2002 tildelt Oslo kommunes høyeste utmerkelse, St. Hallvard-medaljen.

Hun mottok medaljen for sin fremragende innsats for barn og unge i Oslo, og for vesentlig bidrag til å gjøre Norway Cup til internasjonal møteplass for idrettsungdom fra hele verden. 

Andresen viet spesielt sitt engasjement til Bekkelaget Sportsklubb og ble medlem allerede i 1945. Da Andresen tiltrådte som formann i Bekkelaget sportsklubb i 1969, ble hun den første kvinnelige formannen i en sportsklubb i Norge. I 1972 var Andresen med på å starte Norway Cup. Hun var pådriver for at jentene skulle få være med, fire år før Norges fotballforbund godkjente kvinnefotball i 1976.

Referanser 

Fødsler i 1922
Dødsfall i 2020
Norway Cup
St. Hallvard-medaljen